Lipova
Lipova (ungari keeles Lippa, saksa keeles Lippa) on linn Rumeenias Aradi maakonnas. Linn asub Mureși jõe ääres ajaloolises Banaadi piirkonnas, maakonnakeskusest Aradist ligikaudu 30 km idas. Linna haldusalasse kuulub kaks küla: Radna (Máriaradna) ja Șoimoș (Solymosvár). Lipovat on esmamainitud 1245. aastal, vabalinnaks kuulutati 1440. aastal. 2011. aasta rahvaloenduse andmetel oli Lipova elanikest rumeenlasi 86,85%, ungarlasi 2,71%, mustlasi 1,19%, sakslasi 1,19% ja teistest rahvustest inimesi 0,46%. Rahvus oli teadmata 7,58%-l elanikest.